WoHLERS. — Mythology and Traditions of the Maori. 51 



Na, ka noho tera, a Tinirau; ka mea he ara maliana, kia haere ia ki te 

 wahine. Ko te tupuna, koTutunui — he ika no te moana. Piki tonii tera ki 

 runga ki te tupuna haere ai. Ko nga mokaikai tukua ra uta hei whakarongo 

 i nga kainga. Ka tae nga manu ki tena kainga ka tangi, ka rere. A, kei te 

 haere ano a Tinirau i runga i te tupuna, i waho o te moana haere ai. — Ka 

 tutaki ki a ia a Kae, e haere ana i runga i te mokihi. Ka tata mai, ka ki atu 

 te waha a Kae ki a Tinirau : " Ho mai kia whamatau ahau ki runga ki tahau." 

 Ka ki atu a Tinirau: "Ho mai hoki tahau ki a au." Ka whiti atu a Kae 

 ki runga ki ta Tinirau: ka whiti atu hoki a Tinirau ki runga ki ta Kae. 

 Ka haere a Kae, ka riro hoki a Tinirau. Ka karanga atu a Tinirau : " Kau- 

 raka e tuku kia papaku te waij hei te hohonutanga ano hei tuku to taua 

 tupuna." 



Ka rere a Kae. A — , na te wai tanu ka papaku, ru rawa ake a Tutunui i 

 a Kae, kia taka ai ki raro. Kahore hoki kia taka. Ka tae ki te patij oi noa 

 a Tutunui. Kua mau ia, kua ki te piha i te paruparu. Ka mate a Tutunui, 

 ka kotia katoatia, kainga e Kae. 



Ka manu a Tinirau. Kahore hoki kia kaneke te hoe i runga i te mokihi. 

 Ka karanga atu tera ki a Otitipa, ki te wharereperepe. Ka tomo a Tinirau ki 

 roto tere ai. Ka whakarongo ia ki te tangi a nga manu. Ka tae ki te 

 kainga ka tangi nga manu, a ka rere. A — , ka tae ki tetahi kainga e tumo 

 ai te tangi o nga manu, ka mahara tera, ko te kainga ano tenei. 



Ka u tera ki uta ; ka haere, ka tutaki ki te teina a Hineteiwaiwa. Ka ui 

 atu a Tinirau: *'E haere ana koe ki whea?" Ka ki mai taua wahine nei: 

 *' E haere ana ahau ki te wahi e patua ma nga weru o toku iramutu, o te 

 tamaiti o Hineteiwaiwa raua ko Tinirau." Ka ki atu tera : " Ho mai, mahaku 

 hoki e patu etahi." Ka ki atu te waha o taua teina : " J^a wai i ki, mahaku ano 

 e patu." Ka uaua atu ano a Tinirau, a ka patu etahi. A ka ma, ka ngawari, 

 ka ho atu kia mauria atu. — A, ka tae atu te teina ki te kainga ka korerotia 

 ki te tuakana te tangata i tutaki ki a ia, i patu ra i etahi o te weru weru o te 

 tamaiti. Ka ki atu te waha o te tuakana: "Ho mai ki au etahi karetu nei." 

 Ka tuponakia e rua. Ka ki atu ki te teina : " Haere koe, pakaina atu te mea 

 tamatane; e mau, ka hoki mai koe." Ka haere te teina^ ka pakaina atu te 

 mea tamatane : Ka hopukina e Tinirau, ka mau. Ka haere te teina ki te 

 kainga, ka ki atu ki te tuakana: " Pakaina atu e au hopukina mai, mau to." 

 Ka noho raua ko te tuakana. 



Ka ahiahi te ra ka ki atu te tuakana : " Akuanei koe ka haere ki te whare 

 tako. E panaina koe ki waho kia uaua tou koe te haere ki roto ." Ka haere 

 te teina, ka tae atu ki te whare, ka aruarua atu mai ki waho. Ka uaua tou 

 tena ki ro o te whare; ka ki atu ; "Na Hineteiwaiwa ahau i tono mai." Ka ki 

 atu nga tangata : " Aua ra kei te whakahou kau koe ki te tamaiti a Hine, he 



